ડાંગ જિલ્લા કોંગ્રેસ સમિતિ દ્વારા ખેડૂતોને ખેતપેદાશોમાં પોષણક્ષમ ભાવો ન મળતા કફોડી સ્થિતિ સર્જાતા તેઓના ખેતી માટેના દેવા માફી માટે સમગ્ર રાજ્યમાં ધરણાનો કાર્યક્રમ યોજાતા ડાંગ કોંગ્રેસ સમિતિ અને ધારાસભ્ય મંગળ ગાંવિત પણ જિલ્લા સેવાસદન સામે પ્રતિક ધરણાં કાર્યક્રમમાં જોડાયા હતા. ડાંગ કોંગ્રેસ સમિતિ દ્વારા ખેડૂતોના ખેત પેદાશોમાં પોષણક્ષમ ભાવો મળી રહે તેમજ ખેડૂતો પર લાદવામાં આવેલુ દેવુ માફ કરવા જિલ્લા સેવાસદન ડાંગ સામે કોંગ્રેસ સમિતિ તથા ધારાસભ્ય મંગળ ગાંવિત પ્રતિક ધરણામાં જોડાયા હતા. આ વેળા તેઓએ જણાવ્યું હતું કે કોંગ્રેસ શાસિત રાજ્યોમાં ખેડૂતોને દેવામાંથી મુક્ત કરી દેવાયા છે. ગત યુપીએ સરકાર વખતે અન્ય રાજ્યોના 72 કરોડના ખેડૂતોની કર્જમાફી કરી હતી ત્યારે હાલની ભાજપા સરકાર ખેતપેદાશના પોષણક્ષમ ભાવો ન અપાતા ખેડૂતો કર્જમાં ડૂબી ગયો છે. જેના લીધે આત્મહત્યાના બનાવો પણ વધી ગયા છે. જેથી ગુજરાત સરકાર ખેડૂતોને કર્જ માફી આપી ખેત પેદાશોનું પોષણક્ષમ ભાવો મળી રહે તેવા પ્રયાસો હાથ ધરે એ જરૂરી છે.